Edward Thye

Edward John Thye (1896–1969) var en amerikansk republikansk politiker av norsk avstamning. Han var guvernør i delstaten Minnesota fra 1943 til 1947 og representerte deretter Minnesota i Senatet fra 1947 til 1959. Thye stod i fremste rekke i konfrontasjonen med de isolasjonistiske republikanerne i Minnesota, og senere som en antikommunist, men forsvarer av sivile rettigheter, i oppgjøret med mccarthyismen.

Han var sønn av norske emigrantene Andrew Thye (Anders Johannesen Ty) og Bertha Wangen (Brita Vangen) fra Aurland, som hadde utvandret til Amerika i 1870-årene. Han hadde ti søsken. Familien drev en farm utenfor Frederick i Brown County i Sør-Dakota, senere utenfor Northfield i Minnesota, hvor han vokste opp.

Han gikk handelsskole og kurs i traktordrift. I 1917 vervet han seg til United States Army Air Corps og tjenestegjorde ved fronten i Frankrike. Tilbake i Minnesota ble han traktorselger og melkebonde. Han hadde verv i landbrukets organisasjoner og bedrifter før han ble politiker.

Referanser

Eksterne lenker 
 

Senatorer fra Minnesota
Guvernører i Minnesota
Personer fra Brown County i Sør-Dakota
Personer fra Northfield i Minnesota